Banchan

Banchan (hangul=반찬; hanja=飯饌; ; juga dieja panch'an) merujuk kepada hidangan sampingan kecil atau lauk yang disaji bersama nasi dalam masakan Korea.

Lazimnya di atas meja akan terdapat satu juadah lengkap yang dinamakan 'bansang' (반상) yang selalunya mengandungi bap (밥, nasi), guk atau tang (sup), gochujang atau ganjang, jjigae, dan kimchi. Menurut bilangan banchan yang ditambah, susunan meja dipanggil 3 cheop (삼첩), 5 cheop (오첩), 7 cheop (칠첩), 9 cheop (구첩), 12 cheop (십이첩) bansang, dengan 12 cheop lazimnya untuk santapan diraja.

Banchan diletakkan ditengah-tengah meja untuk dikongsi. Di tengah-tengah meja tersebut ialah sajian utama sekunder, galbi atau bulgogi, dengan seperiuk jjigae yang dikongsi. Mangkuk nasi dan guk (sup) adalah diletakkan untuk setiap individu. Banchan dihidang dalam saiz yang kecil, yang bertujuan untuk dihabiskan setiap kali makan dan hanya ditambah jika tidak cukup. Lazimnya, semakin formal hidangan tersebut, semakin banyak banchan disaji. Wilayah Jeolla terutamanya memang terkenal dengan menyedikan pelbagai banchan dalam satu juadah lengkap.

Kepelbagaian

Kimchi 

Kimchi ialah sayur jeruk, lazimnya baechu (kobis Napa), diperisakan dengan cili dan garam. Ini ialah banchan yang paling standard dalam hidangan makanan Korea.
Sesetengah masyarakat Korea tidak akan menganggap sesuatu juadah itu lengkap tanpa kimchi. Kimchi boleh dibuat dengan sayur lain juga, termasuklah daun bawang, gat (갓), dan lobak putih (무; mu).

Namul 

Namul (나물) merujuk kepada sayur yang dikukus, diperap atau digoreng kilas lazimnya diperisakan dengan minyak bijan, garam, cuka, bawang putih kisar, hirisan daun bawang, cili kering dan sos soya.

Bokkeum 
Bokkeum (볶음) ialah hidangan goreng kilas dengan sos.
 Kimchi bokkeum (김치볶음) - Kimci goreng kilas, lazimnya dengan daging babi (serupa jeyook bokkeum).
 Jeyook bokkeum (제육볶음) - Daging babi goreng kilas dengan sos gochujang (pes cili) dan bawang besar.
 Ojingeochae bokkeum (오징어채볶음) — Sotong kering goreng kilas diperisakan dengan campuran gochujang (pes cili), bawang putih, dan mulyeot (peasa seperti sirap).
 Nakji bokkeum (낙지볶음) - Anak kurita goreng kilas dalam sos gochujang pedas.
 Buseot bokkeum (버섯볶음) - Cendawan goreng kilas seperti cendawan pyogo, cendawan tiram, cendawan pain.

Jorim 
Jorim ialah hidangan yang direneh dalam air rebusan.
 Dubu-jorim (두부조림) — Tauhu direneh dalam sos soya cair, sedikit minyak bijan, bawang putih kisar dan hirisan daun bawang.
 Jang-jorim (장조림) — Daging lembu yang direneh dalam sos soya, kadang kala dengan telur ayam atau telur puyuh yang direbus.

Jjim 
Jjim ialah ikan kukus.
 Gyeran jjim (계란찜) — Telur yang diperisa dan dicampur dikukus dalam periuk panas.
 Saengseon jjim (생선찜)- Ikan kukus.

Jeon 
Jeon merujuk kepada pelbagai jenis lempeng. Buchimgae adalah yang lebih kurang.
 Pajeon (파전) — Lempeng nipis dengan daun bawang.
 Kimchijeon (김치전) — Lempeng nipis dengan Kimchi matang.
 Gamjajeon (감자전) — Lempeng kentang gaya Korea.
 Saengseon jeon (생선전) — Sajian kecil ikan yang disadur telur dan digoreng.
 Donggeurang ttaeng (동그랑땡) — Patti yang diperbuat daripada tauhu, daging dan sayuran, disadur dengan telur dan digoreng.

Lain-lain 
 Japchae (잡채) — Hidangan tunggal, japchae juga boleh dimakan sebagai banchan. Japchae ialah mi yang diiringi dengan pelbagai sayur dan daging dalam sos bawang putih yang agak manis.
 Salad kentang gaya Korean (감자 샐러드) dengan epal dan lobak merah.

Galeri

Lihat juga 

 Hors d'oeuvre
 Masakan Korea
 Meze, pilihan hidangan kecil di Mediterranean Timur
 Tapas, pembuka selera yang pelbagai dalam masakan Sepanyol
 Thali, konsep yang sama dalam masakan India

Rujukan

Pautan luar 

 Introduction to Korean Food
 About Korean Cuisine 
 The characteristics of Korean food 

Masakan Korea